30. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 159093/6747 της 9/20 Αυγ. 1963 (ΦΕΚ Β΄ 368) Περί περιορισμού εις την χρήσιν του ALDRIN. ΄Εχοντες υπ’ όψιν: 1)Τας διατάξεις των εδαφ. γ΄ και ς΄ της παρ. 1 του άρθρ. 32 του Νόμ. 2147/1952, 2)την σύμφωνον γνώμην της Επιτροπής Ελέγχου Γεωργικών Φαρμάκων του άρθρ. 137 του υπ’ αριθ. 4/2.1.1961 Β.Δ/τος, ληφθείσαν κατά την υπ’ αριθ. 293/1.8.1963 συνεδρίασιν αυτής αποφασίζομεν: 1.Απογορεύομεν την χρήσιν του γεωργικού φαρμάκου Αλδρίνη (ALDRIN) δια ψεκασμούς ή επιπάσεις του υπεργείου τμήματος των οπωροφόρων, της αμπέλου και των λαχανικών, αφ’ ης αρχίζει ο σχηματισμός του εδωδίμου αυτών μέρους. 2.Ειδικώς επί της αμπέλου το ALDRIN δύναται να χρησιμοποιηθή δια ψεκασμούς ή επιπάσεις του φυλλώματος μόνον εναντίον του ωτιορύγχου (σκαθαριού) κατά την έναρξιν της βλαστήσεως και ουχί πέραν της ανθήσεως, απαγορευομένης απολύτως της μετά ταύτα χρήσεώς του. 3.Αι ανωτέρω αντενδείξεις της χρήσεως του ALDRIN δέον να αναγράφωνται ευκρινώς επί της συσκευασίας των πωλουμένων σκευασμάτων του. 4.Οι παραβάται διώκονται κατά τας ποινικάς διατάξεις του Νόμ. 2147/1952. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 